মামলার সংক্ষিপ্ত বিবরণে জানা গেছে, চলতি বছরের রমজান মাসের ১৫ই জুন সকাল সাড়ে ৮ টার দিকে হঠাৎ দেশীয় অস্ত্র-সস্ত্রে সঞ্জিত হয়ে বেশ কিছু দুর্বৃত্তরা সিলেট জেলা আইনজীবী সমিতির ২ নং বার হলের পিছনের ক্যান্টিন ও পরে তারা ডিসি কালেক্ট্ররেট ক্যান্টিনে হামলা ভাংচুর ও লুটপাট চালিয়ে ৫০ থেকে ৬০ হাজার টাকার ক্ষয়ক্ষতি করে এবং ক্যান্টিন ম্যানেজার ও কর্মচারীদের আহত করে। এ সময় আইনজীবীদের সহায়তায় পুলিশ আসামী আব্দুর রহিম ও দুলাল মিয়াকে গ্রেফতার করে। এ ঘটনায় সিলেট জেলা আইনজীবী সমিতির ২ নং বার হলের পিছনের ক্যান্টিনের ম্যানেজার মো: পাবেল আহমদ বাদি হয়ে কোতোয়ালী থানায় দ্রুত বিচার আইনে একটি মামলা দায়ের করেন। নং-২১ (১৫-০৬-১৭)।